kardosdrur/scandi-wiki huggingface dataset:
Kalsholtvej

Kalsholtvej er en ca. 700 meter blind villavej beliggende umiddelbart øst for Sejs-Svejbæk i Silkeborg Kommune. Med sine liebhaverejendomme der mod syd har direkte adgang til den vestlige del af Julsø og panoramaudsigt til Himmelbjerget, regnes Kalsholtvej som Danmarks dyreste villavej uden for hovedstadsområdet. Mod nord følges vejen med Skanderborg-Skjern-banen.

Beboere 
Blandt husejerne på Kalsholtvej har været fodboldspiller Ebbe Sand. I nummer 6 opførte han i 2006 en 404 kvadratmeter stor bolig på en 1,9 hektar stor grund. Sand solgte boligen i 2014 for 26,5 millioner kroner til direktør og Mascot-arving, Michael Grosbøl, hvilket på dette tidspunkt var det næststørste boligsalg i Danmark det år.

JYSK-arving Jacob Brunsborg med familie ejer to liebhaverejendomme på Kalsholtvej. I maj 2010 købte familien villaen i nummer 2 for 21 mio. kr. af erhvervsmand Hans Christian Esbensen. Den 535 kvadratmeter store villa med 11 værelser blev tegnet af arkitekt Anton Rosen i 1906 som en sommerbolig. Villaen “Arnsborg” i nummer 16B, der blev opført i 1938 af skibsreder Arne Schmiegelow som sommerbolig, blev erhvervet af familien Brunsborg i 2017 for 20,5 mio. kr. af bilhandler Knud Verner Jensen. Villaen skulle efterfølgende igennem en to til fem-årig renovering.

Ejendommen “Egedal” på Kalsholtvej 12 blev tegnet af arkitekt Anton Rosen, og opført mellem 1917 til 1919, og taget i brug som sommerbolig for konsul H. Chr. Petersen. I 1942 blev den bygget til og beboet af arkitekt Knud Axel Sørensen. Huset er opført i jugendstil, og kaldes blandt de lokale for “Smølfehuset”. I midten af april 2020 var den 300 m2 store ejendom og den 25.914 m2 store grund til salg for 25.500.000 kr.

Referencer 

Sejs-Svejbæk
Veje i Silkeborg Kommune
Erik Jørgensen (kunstmaler)

Erik Jørgensen (født 10. december 1929 i København, død 19. juni 2019) var en dansk autodidakt billed-kunstner. Hans værker består især af malerier (olie og senere akryl på lærred), men han har også lavet en række serigrafiske tryk, relieffer og enkelte stenfigurer.
Erik Jørgensen koncentrerede sig tidligt om det konkret-abstrakte formsprog, præget af geometriske former, hvis vinkler og cirkler fremstår med en stramhed, der kontrasterer til farveholdningen, der hyppigt domineres af okker og rosa nuancer, men ofte brydes af stærkere primærfarver. 
I 1962 var han medstifter af kunstnersammenslutningen Pro.
Han debuterede i 1959 på Kunstnernes Efterårsudstilling og i 2009 viste han med udstillingen i Den Gule Villa på Frederiksberg et udvalg af sine værker fra de forløbne 50 år. 
I 2017 donerede han sit lager af godt 600 malerier til Rigshospitalet.

Studier 
 Studieophold i London og Istanbul

Øvrige aktiviteter 
 Censor: Kunstnernes Sommerudstilling 1962; Kunstnernes Efterårsudstilling 1964-65; Charlottenborg Forårsudstilling 1970.
 Medlem af komiteen for udstillinger i udlandet 1965-70
 Lærer i tegning og maling, AOF Vestegnen

Separatudstillinger 

 Galleri M., København 1962
 Københavns Kunst Galleri 1964 (s.m. Ebbe Dyre Jarner) 
 Kunstnernes egen Kunsthandel, København 1971, 1976
 Galleri Smedegade 2, Tønder 1972
 Atelierudstilling Søndre Fasanvej 36, Frederiksberg 1977-78, 1983, 1985
 Anthropos Gallery, London 1978 
 Albertslund Rådhus 1987 
 Garagen, København 1989 
 Gal. Concorde, København. 1993 (s.m. Rudi Olsen. Poul Reimer og Preben Reinicke)
 Frederiksberg Tekniske skole 1990, 1999
 Den gule villa, Frederiksberg 2009
 Herudover udstillet i forskellige kunstforeninger, på biblioteker, institutioner, virksomheder mv.

Gruppeudstillinger 

 Kunstnernes Efterårsudstilling 1959-60. 1962-63; 
 Kunstnernes Påskeudstilling, København 1961-62, 1968-69: 
 Kunstnernes Sommerudstilling, København. 1961; 
 Købestævnet, Fredericia 1961; 
 Charlottenborg Forårsudstilling 1962-69, 1972, 1974; 
 Kunstnersammenslutningen Pro 1962-63; 
 Niks Malergård. Søster-Svenstrup 1962-69; 
 Charlottenborg Efterårsudstilling. 1967, 1973; 
 Kunstnersammenslutningen Den Flexible 1974; 
 Unge kunstnere, Nikolaj, København. 1966; 
 Galeria Współczesna, Warszawa 1969; 
 Poex, København, 1970
 Kunsten i hverdagen, Nordjyllands Kunstmuseum, 1975; 
 Kontraster, Nikolaj, København. 1981; 
 Kunstnere for fred, Charlottenborg, København 1983; 
 De nordiske dage, Kotka, Finland. 1986.; 
 Kunstnersammenslutningen "Maj 93", København, 2011 og 2015

Bl.a. solgt til 

 Ny Carlsbergfondet
 Statens Kunstfond
 En serie malerier (1970, LO-skolen, Helsingør)
 Malerier (Agfa Gevaert, Glostrup) 
 Uden Titel (1991, Dyrtidsfondens direktørkontor)
 En serie malerier (1992, Lejerbos kontorer, Kisumparken, Brøndby) 
 En serie malerier (1997, Arbejdsløshedskassernes Samvirke, København)

Eksterne henvisninger 
  
  Erik Jørgensen hjemmeside 

Malere fra Danmark
Riccardo Muti

Riccardo Muti (født den 28. juli 1941 i Napoli i Italien) er en italiensk dirigent.

Fra 1971 har han dirigeret den årlige Salzburg-festivalen.

Muti har optrådt regelmæssigt på Wiener Staatsoper siden 1973: Hans debut var Aida af Giuseppe Verdi.

Muti debuterede på La Scala i 1980.

1993, 1997, 2000, 2004, 2018 samt 2021 dirigerede han Wienerfilharmonikerne ved den traditionelle nytårskoncert i Wien.

Kilder 
 Store norske leksikon, snl.no, "Riccardo Muti"
 Offizielle Website

Noter

Eksterne henvisninger 

Dirigenter fra Italien
Personer fra Napoli
Italienere i 1900-tallet
Italienere i 2000-tallet
Fri BikeShop

Fri BikeShop er en dansk kæde af cykelforhandlere. Det er Danmarks største cykelkæde der pr. 2021 består af 104 butikker fordelt i hele Danmark.

Fri BikeShop er en frivillig kæde af selvstændige butikker, som blev etableret i år 1985, hvor eksisterende cykelbutikker gik sammen for at danne en indkøbsforening. 

Tidligere blev kæden markedsført under navnet Fri Cykler frem til sit navneskift i foråret 2012, hvorefter kæden er blevet markedsført som Fri BikeShop. Ved navneskift bestod kæden af 70 butikker.

Under Fri BikeShop kæden findes Indkøbsforeningen Fri A.M.B.A. som har hovedsæde i Hinnerup, hvor indkøbs- og økonomiafdelingen hører til. Under ’Indkøbsforeningen Fri A.M.B.A' findes et selvstændigt datterselskab Fri Selskabet ApS, hvor Fri BikeShop’s webshop og markedsføring drives igennem.

Referencer

Eksterne henvisninger 

Etableret i 1985
Cykelbutikskæder i Danmark
Netbutikker i Danmark
Knud Axel Sørensen

Knud Axel Sørensen (født 30. juni 1902 i Silkeborg, død 27. december 1980 smst.) var en dansk arkitekt.

Han var blandt andet ansat hos Poul Henningsen, og tegnede den første version af en PH-lampe efter Henningsens skitser. 

I 1930 fik Sørensen egen tegnestue i Silkeborg.

Eksterne henvisninger 
 
 

Personer fra Silkeborg
Arkitekter fra Danmark
Aliasering

Aliasering er et begreb anvendt indenfor signalbehandling mere specifikt, når et analogt signal måles og gengives kan der opstå komplikationer hvis man ikke er opmærksom på de frekvenser der er involveret i processen. Generelt har den anvendte sensor en samplingfrekvens (ωs), men signalet der samples indeholder også frekvenser. Et sinus-signal uændret over tid vil have en frekvens (ω), for at undgå aliasering benyttes nyquist frekvensen (ωNyquist) som er defineret ved halvdelen af samplings frekvensen.

ωNyquist = ωs/2

Som tommelfinger regel må det samplede signal ikke indeholde frekvenser højere end nyquist-frekvensen, altså ω < ωNyquist.

Signalbehandling
Tokyo Sea Forest Waterway

Sea Forest Waterway (japansk:海の森水上競技場) er et stadion for regattaer i roning og kano og kajak (sprint), beliggende i Odaiba, Tokyo, Japan. Stadion er bygget til OL i Tokyo 2020.

Stadionet stod færdig i juni 2019 og er bygget af bystyret i Tokyo på søsiden af Tokyo-bugten. Området er opdæmmet og indesluttes af to dæmninger i hver ende. Der er opstillet permanente tilskuerpladser for 2.000 siddende tilskuere, mens der er plads til midlertidige pladser til 14.000 stående tilskuer.
Dybden på rostadionet er konstant 6 meter, hvilket reguleres af sluser i hver ende af anlægget. Baneanlægget er 2335 meter langt og næsten 200 meter bredt.

Referencer

Eksterne henvisninger 
 Sea Forest Waterway

Olympiske anlæg
Sommer-OL 2020
Bosnien-Hercegovinas håndboldlandshold (herrer)

Bosnien-Hercegovinas håndboldlandshold for mænd er det mandlige landshold i håndbold for Bosnien-Hercegovina. Det repræsenterer landet i internationale håndboldturneringer. De reguleres af Bosnien-Hercegovinas håndboldforbund.

Eksterne henvisninger 
Officiel hjemmeside 
IHF profil

Landshold (herrer)
Herrehåndboldlandshold
Kay Smits

Kay Kirsten Evert Smits (født 31. marts 1997 i Geleen, Nederlandene) er en hollandsk håndboldspiller som spiller for SC Magdeburg og Hollands herrehåndboldlandshold.

Referencer

Eksterne henvisninger 

Håndboldspillere fra Nederlandene
Håndboldspillere fra SC Magdeburg
Simon Gade

Simon Sandgrav Gade (født 3. januar 1997 i Holstebro, Danmark) er en dansk håndboldspiller som spiller for TSV Hannover-Burgdorf.

Referencer 

Håndboldspillere fra Danmark
Håndboldspillere fra Aalborg Håndbold
Nålebinding

Nålebinding (nogle gange omtalt som naalbinding, nålbinding, nålbindning eller naalebinding) er en teknik til at fremstille tekstiler på, som er ældre end både strikning og hækling. 

De ældste fragment af nålebundet tekstil er dateret til omkring år 6500 f.v.t., og blev fundet i Nehal Hemar-grotten i Israel. Der er fundet nålebundne bastfibre af lindetræ dateret til omkring 4200 f.v.t. i Tybrind Vig, hvor der lå en fiskerbosættelse i stenalderen i Danmark. I vikingetiden blev nålebinding brugt i Skandinavien til forskellige typer tekstiler. I middelalderen blev tekniket brugt til bl.a. sokker og vanter.
Ved arkæologiske fund af tekstiler kan det være vanskeligt adskille nålebundne og strikkede tekstiler. 

Teknikken kaldes også "knudeløs strikning"  eller "enkeltnåls strikning", og teknikken adskiller sig fra hækling ved at hele tråden passeres igennem hver løkke, til forskel fra hækling, som kun består af løkker og ingen fri ender. Nålebinding adskiller sig fra strikning, idet man må sætte tråden sammen flere gange i løbet af hvert projekt til forskel fra strikning, hvor man har ét langt stykke tråd, som hele tiden tages fra en garnnøgle.

Nålebinding benyttes stadig i Nanti-stammen, der er det indfødte folkeslag i Camisea-regionen i Peru, hvor de bruger teknikken til at lave armbånd. Nålebinding er fortsat populært i Skandinavien samt i Balkanområdet.

Referencer 

Litteratur
 
  
 
 
  
  
 Bernhard's Nadelbinden
 Historic Crafts – Nalbinding how-to
 Dilettante – Basic Nalbinding part 1: Oslo Stitch

Eksterne henvisninger 
Anne Marie (Decker) Haymes history page
Illustrated tutorial by Talzhemir
Categories of Nålebinding: includes pictures of single rows of Nålebinding, illustrating over/under patterns 
Dilettante Nalbinding: includes some history, many photos of completed projects
Regia Anglorum – Naalbinding
List of various needlebinding techniques

Håndarbejde
Torben Wind

Torben Wind (født  15. juni 1961) er en dansk iværksætter fra Struer. Han er bedst kendt for at være medstifter af det verdenskendte computersoftware virksomhed Navision, der i 2002 blev opkøbt af Microsoft. Hovedproduktet er på verdensplan solgt i over 1 million eksemplarer.

Kilder og henvisninger  

Iværksættere fra Danmark
Benjamin Jakobsen

Benjamin Jakobsen (født 9. september 1991 i Hamborg, Danmark) er en dansk håndboldspiller som spiller for portugisiske Sporting CP og Danmarks herrehåndboldlandshold, som stregspiller.

Karriere 
I 2014, blev han skadet, hvilket medvirkede i at han stoppede karrieren midlertidig. Han fik dog comeback igen i 2018, hvor han optrådte for Skjern Håndbold. Det efterfølgende år i 2019, skiftede han til Aalborg Håndbold.

Han fik debut for det danske A-landshold i 2013, mod  i Gdańsk. I December 2019, blev han udtaget til landstræner Nikolaj Jacobsens bruttotrup ved EM i håndbold 2020, men var ikke blandt de udvalgte.

Referencer

Eksterne henvisninger 
 

Håndboldspillere fra Danmark
Håndboldspillere fra Aalborg Håndbold
Håndboldspillere fra Skanderborg Håndbold
Håndboldspillere fra Bjerringbro-Silkeborg
Sun Lolly

Sun Lolly er en tetraede-formet frys selv-is der er udviklet og produceret i Danmark siden 1979 af firmaet CO-RO A/S. Den blev oprindelig lanceret i 3 smage: Champagne (drue), appelsin og ananas. Herefter blev jordbær tilføjet, og over årene er der blevet tilføjet flere forskellige smage, således at der i dag er 8 Sun Lolly Classic smage (drue, jordbær, hindbær, cola, fersken, citron, exotic og appelsin), smagene solbær og ananas er udgået af produktion. 

Sun Lolly var den første frys selv-is, som benyttede  kartonen.

Foruden den originale Sun Lolly Classic serie, så har Sun Lolly igennem årerne lanceret en række andre frys-selv is brands og drikke:

- I en periode i 1980'erne der solgte Sun Lolly en "Sorbet" hvilket var en frys selv-is med et meget højt frugtjuice indhold, der havde en mere blød konsistens, denne er dog udgået af produktion. 

- Ligeledes lancerede CO-RO omkring 2011 en Sun Lolly frys selv-is serie under navnet Senses, denne var målrettet mere voksne forbrugere og kom i 3 smage (Karamel/mynte; Chili/cola og Lime/mynte), denne er udgået af produktion. 

- I 2014 lancerede Sun Lolly Brainbites i 4 smagskombinationer (Hindbær/lakrids; Fersken; Appelsin/hindbær; Cola/passion) og i 2018 blev Cola/passion udskiftet med Lemon/lime. 

- I 2015 blev Sun Lolly Creamy lanceret, dette er en frys selv-is lavet på mælke basis, så den har en mere cremet konsistens og er et alternativ til flødeis. Denne kommer i en Jordbær, Kakao og Vanilje version, hvor Vaniljen senere er blevet udskiftet med en Karamel smag. 

- I 2016 blev en 125ml frugtdrik lanceret i 3 smage (Cola, Hindbær, Drue) senere blev Exotic og Solbær tilføjet.

- I 2018 blev en frugtdrik koncentrat lanceret i Solbær, Skovbær og Appelsin/fersken, denne blev dog taget af markedet igen i 2019.

- Ligeledes blev der i 2018 lanceret en 200ml Pouch med frugt-drik i 3 smage (Cola, Appelsin og Æble).

Referencer

Eksterne henvisninger 
 

Slik
Fødevaremærker
Keir Starmer

Sir Keir Rodney Starmer (født 2. september 1962) er en britisk politiker og formand for Labour Party. Han har siden 2015 været medlem af Underhuset i det britiske parlament valgt i valgkredsen Holborn and St Pancras i det centrale London. Han er uddannet advokat og er tidligere chef for den britiske anklagemyndighed og leder af den britiske Crown Prosecution Service (CPS) fra 2008 til 2013.

Han blev i 2015 opfordret til at stille op som leder af Labour efter Ed Milibands afgang, men afviste at stille op, da han anså sig selv for uerfaren.

Jeremy Corbyn udpegede Starmer som skyggeminister for Home Office den 18. september 2015. Den 27. juni 2016 trådte han tilbage som skyggeminister i protest med ledelsen i Labour Party og støttede Owen Smith ved valget i september 2016 til Labours ledelse. Efter at Jeremy Corbyn havde vundet afstemningen, udpegede Corbyn Starmer til skyggeminister for Brexit.

Starmer stillede op til afstemningen om at overtage formandsposten i Labour Party efter Jeremy Corbyns afgang i 2020, og blev den 4. april 2020 erklæret vinder af valget med 56,2% af stemmerne.

I maj 2022 annoncerede det britiske politi åbningen af en efterforskning af et påstået brud på reglerne for sanitær indeslutning, der var gældende i 2021 i Storbritannien.

Referencer

Eksterne henvisninger 
 

Advokater fra England
Partiledere for Labour (UK)
Leder af den officielle opposition (UK)
Medlemmer af Underhuset
Moa Fredriksson

Moa Amanda Fredriksson (født 17. december 1991) er en svensk håndboldspiller, som spiller i Storhamar HE.

Referencer 

Håndboldspillere fra Sverige
Johanna Lombardo

Johanna Hacsonesy Lombardo (født 30. januar 1993) er en fransk håndboldspiller, som spiller i Storhamar HE.

Referencer 

Håndboldspillere fra Frankrig
Håndboldspillere fra Bourg-de-Péage Drôme Handball
Laura Pristăviță

Ioana Laura Pristăviță (tidligere Oltean; født 30. januar 1993) er en rumænsk håndboldspiller, som spiller i CS Gloria 2018 Bistrița-Năsăud og Rumæniens kvindehåndboldlandshold.

Referencer 

Håndboldspillere fra Rumænien
Håndboldspillere fra CS Gloria 2018 Bistrița-Năsăud
Amalie Claussen

Amalie Claussen, også kendt som Emma Claussen, (9. november 1859 - 4. januar 1950) var en dansk fotograf fra det nordlige Jylland. Efter en periode som lærer, beskæftigede hun sig med fotografering fra midten af 1890'erne for at tilfredsstille sine kunstneriske ambitioner. Hun huskes for de portrætter og landskaber hun lavede, mens hun arbejdede i Skagen.

Tidlige år og uddannelse 
Claussen var født den 9. november 1859 i ved Klosterskoven i Ugilt ved Hjørring, hvor hun levede indtil hun fyldte 19 år. Hendes far, skovridder Henrich Wilhelm Claussen, arbejdede på Børglum kloster. Hendes mor var Ane Hedevig Cortsen. 

Claussen begyndte at skitsere scenere fra det omkringliggende landskab allerede fra otteårs alderen. Da hendes far døde da hun var kun 14 år gammel, begyndte hun at skrive poesi. Hun skrev en digtsamling kaldte Gisninger, som indeholder sine religiøse og eksistentielle ideer. Hun blev uddannet på Femmers Institut i København som lærerinde.

Karriere 

Hun startede en skole i Frederikshavn i begyndelsen af 1880'erne. Hun afbrød dette arbejde for at rejse til Wien for at lære at male. Hun var interesseret i hypnotisme og spiritisme, en interesse der havde rødder i den eksistentiel krise, hun oplevede på grund af farens død. Det resulterede i udgivelsen af nogle religiøse værker, inklusiv Mit Livssyn i 1905 og En ny Reformation i 1925. 

Da hun vendte tilbage fra Wien, arbejdede hun som fotograf i Aarhus i en kort periode, men rejste derefter til Norge for at studere parapsykologi. Hun vendte tilbage til Danmark i midten af 1890'erne og begyndte at arbejde med fotografering. Først åbnede hun et atelier i Brønderslev. Derefter åbnede hun et sommeratelier i Skagen fra 1897, hvor hun tog portrætter af både byens borgere og byens sommergæster. Hun viste sin kunstneriske talenter i en række landskabsfotografier af Skagen og omegn. Hendes arbejde bestod ikke kun af fotografering, men også det tekniske forarbejdning samt indramningsarbejde. Claussen arbejdede som fotograf frem til 1929, hvor hun trak sig tilbage til Frederikshavn, hvor hun boede i et hus ved stranden. Hun døde i Frederikshavn den 4. januar 1950.

Referencer 

Personer fra Skagen

Fotografer fra Danmark
Augusta Paulli

Augusta Dorothea Henriette Christine Paulli (født 24. august 1843 i København, død 27. februar 1922 sammesteds) var en dansk maler. Hun er datter af kapelmester og komponist Holger Simon Paulli og Nielsine Alberta Schow. Paulli blev uddannet hos landskabsmalerne Heinrich Buntzen og Vilhelm Kyhn. Sidstnævnte prøvede i 1874 at sende en ansøgning til Kunstakademiet for at få Vilhelmine Bang, Ane Marie Hansen og Augusta Paulli optaget. Men det blev afslået. Først 1888 åbnede Kunstakademiets Kunstskole for Kvinder. På Kyhns opfordring oprettede Augusta Paulli sammen med Vilhelmine Bang en tegne- og maleskole for kvinder.

Maleren Kristian Zahrtmann var en nær ven, og Augusta Paulli sad sammen med Vilhelmine Bang model for Zahrtmann til maleriet Mælkeprøven fra 1912-13.

Referencer

Eksterne henvisninger 
 
 Dansk Kvindebiografisk Leksikon - Augusta Paulli

Malere fra Danmark
Bogomiler

Bogomilerne (anden skrivemåde: Bogumiler; slavisk: „Guds venner“) var et strengt asketisk levende kristent trosfællesskab med et doketisk, dualistisk læresystem. Bevægelsen havde hjemsted på Balkanhalvøen. Dets medlemmer troede bl.a. på en mægtig Satan som modspiller til Gud, et synspunkt, som i løbet af 1000-tallet også bredte sig til Vesteuropa. Bogomilerne afviste Sakramenterne, dåb og ikondyrkelse.

Bevægelsens navn kan muligvis føres tilbage til en legendarisk bulgarsk landsbypræst ved navnet Bogomil, som levede under den bulgarske kong Peter 1 (927–969) (også Bogumil, af bulgarsk Богомил „yndet af gud“, af бог bog „gud“ und мил mil „yndet, kær“) eller til den dengang udbredte slaviske religiøse formel Bog milui „Gud forbarme sig over dig“.

Bogomil-bevægelsen udbredte sig fra 900-tallet til 1400-tallet fra Bulgarien i det Det Byzantinske Rige til de andre balkanlande og Rusland. Gennem berøringer til korsriddere, købmænd og vandreprædikanter i det 12. århundrede kom de dualistisk-religiøse trossamfund i Østeuropa i kontakt til tilsvarende grupper af katharer og patarenere i Vest- og Centraleuropa. Ifølge overleveringerne deltog en bogomilsk biskop ved navn Niketas ved katharernes synode i 1167 i Saint-Félix-de-Caraman.

Snarere end præsten Bogomil viser trosindholdet tilbage til en oprindelse i en ældre dualisme, som foretrædes af manikæerne og paulikanerne. Derudover findes der i troen anskueliggørende myter hentet fra bulgarsk-slavisk sagngods og indhold fra apokryfe skrifter.

Fra 1000-tallet og frem udviklede bogomilismen sig i radikale og moderate retninger. Den dualistiske grundholdning førte til en dæmonisering af den materielle verden, til en afvisning af såvel dele af Det Gamle Testamente, ikondyrkelse, den almindelige gudstjeneste, de fleste sakramenter, religiøse symboler, som kirkens hierarki. Dette bragte bogomilerne i strid både med de store kirker (Vesteuropas katolske kirke og Østeuropas (græsk-)ortodokse) og med stat og samfund.

Referencer 

Kristendom
Eric Carr

Paul Charles Caravello (født den 12. juli 1950, død den 24. november 1991), bedre kendt under sit scenenavn Eric Carr, var en amerikansk musiker og multiinstrumentalist, der var trommeslager for rockbandet Kiss fra 1980 til 1991. Caravello blev valgt som den nye Kiss-trommeslager efter at Peter Criss rejste, hvorefter han valgte scenenavnet "Eric Carr" og optog The Fox-persona. Han forblev medlem af Kiss indtil sin død af hjertekræft den 24. november 1991, i en alder af 41.

Eksterne henvisninger 
 

Kiss
Rockmusikere fra USA
Tornike Kipiani

Tornike Kipiani (på georgisk:თორნიკე ყიფიანი,født 11. december 1987) er en georgisk sanger, der skulle have repræsenteret Georgien ved Eurovision Song Contest 2020 i Rotterdam. Eurovision Song Contest 2020 blev imidlertid aflyst på grund af COVID-19-pandemien. I stedet er han valgt internt af georgisk TV til at repræsentere landet ved Eurovision Song Contest 2021. Det gjorde han med sangen You, hvor han fik en 16. plads i semifinale 2 med 16 point.

I 2014 vandt han den første sæson af den georgiske version af X Factor. I 2019 deltog han i talentshowet Georgian Idol, hvor han vandt finalen den 31. december.

Diskografie 
Singler
 You Are My Sunshine (2017, med Giorgi Bolotashvili)
 Take Me as I Am (2020)
 You (2021)

Referencer

Eksterne henvisninger 
  

Sangere fra Georgien
Georgiens Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021
Werner Kogler

Werner Kogler (født 20. november 1961 i Hartberg, Steiermark) er en østrigsk politiker,  talsmand for det østrigske grønne parti.

Politisk karriere 
Han har været medlem af Nationalrådet 1999-2017. 2019 blev han genvalgt til Nationalrådet.

I 2010 satte han filibuster-rekord, i et forsøg på at blokere en finanslovsvedtagelse. Den 16. december kl. 13:18 begynder han at tale i Nationalrådet, og slutter først kl. 2 om natten efter 12 timer og 42 minutter.

Referencer 

Politikere fra Østrig
Adrian Vasile

Adrian Vasile (født 14. oktober 1982 i Bukarest, Rumænien) er en rumænsk håndboldtræner og tidligere håndboldspiller, der til daglig er cheftræner for det rumænske kvindehold CSM București og landstræner for Rumæniens kvindehåndboldlandshold, siden 2021.

Eksterne henvisninger

Noter 

Håndboldspillere fra Rumænien
Håndboldtrænere
Personer fra Bukarest